Cyflwyniad – 

Prynhawn Da bawb a chroeso i’r cyfarfod. 

Fel Cydlynydd Llythrennedd, mae gen i gyfrifoldeb i ddarparu’r cyngor gorau i chi fel staff ond hefyd i’r plant o ran eu datblygiad llythrennedd. Mae’n bwysig fy mod yn gallu sicrhau cynnydd y plant o ran eu safonau llythrennedd ac yn sicrhau bod ein plant yn teimlo’n hyderus ac yn hapus wrth wneud gweithgareddau llythrennedd. 

O ganlyniad i brofion cenedlaethol llythrennedd yr Haf, daeth yn amlwg wrth ddadansoddi profion blwyddyn 2 bod angen cymorth ychwanegol ar rai disgyblion, yn bennaf y bechgyn.  Gwelais y gwahaniaeth rhwng bechgyn a merched yn eu hatebion darllen a deall yn y profion ac er hyn, teimlaf fod angen cymorth pellach ar y bechgyn er mwyn sicrhau cynnydd o ran eu sgiliau darllen. Yn ychwanegol, nodwyd hyn yn y Cynllun Datblygu Ysgol, ac yn sicr byddai’n cyfeirio at weithredu’r nodau llythrennedd yn ystod y cyfarfod. 

[Graff i ddangos]. 
Fel sylwch o’r  graff, wrth i’r plant cyrraedd y cwestiynau estynedig sydd angen fwy o ddarllen, gweler y gwahaniaeth rhwng y bechgyn a merched yn cynyddu. Felly, dengys hyn bod angen gwella sgiliau sylfaenol darllen y bechgyn gan sicrhau eu bod yn deall beth maent yn eu darllen ac yn gallu ymateb i’r deunydd yn briodol. 

[Graff arall]
Gweler eto, dros y blynyddoedd diwethaf, nid yw’r bechgyn ym mlwyddyn 2 wedi cyrraedd safonau disgwyliedig am eu hoedran yn ôl y profion darllen.  Y cwestiwn yw pam? A ydyn ni’n darparu cyfleoedd i blant darllen? A ydyn ni’n sicrhau bod plant yn mwynhau darllen?

Wrth ffocysu ar fechgyn ym mlwyddyn dau, gobeithiwn sylfaeni’r sgiliau darllen Cymraeg yn gyntaf er mwyn iddynt feithrin y sgiliau gydol oes yma cyn eu bod yn trosglwyddo i Gyfnod Allweddol Dau, lle mae’r pwyslais yn symud at ddysgu dwy iaith ochr wrth ochr ei gilydd. Hoffwn ddatblygu a pharhau gyda’r ymyrraeth wrth iddynt drosglwyddo i flwyddyn tri i gryfhau eu sgiliau darllen ac er mwyn iddynt wneud cynnydd. Yn ychwanegol at hyn, wrth weithredu bwriada’r ymyrraeth sicrhau hyder y disgyblion a sicrhau bod eu lles yn ganolog i bob agwedd o’r ymyrraeth.

Heddiw, bwriadaf drafod a chyflwyno strategaethau ac ymyraethau sydd yn codi safonau darllen bechgyn ym mwydyn dau er mwyn iddynt feithrin y sgiliau sydd angen arnynt. 

Yn gyntaf, Edrychaf ar argymhellion Estyn ar godi safonau darllen plant yn yr ysgol gynradd, a sut allwn ni fynd ati i weithredu’r argymhellion wrth ffocysu ar flwyddyn 2 yn benodol. A gan mae gwella sgiliau Llythrennedd yn flaenoriaeth gan Lywodraeth Cymru ar hyn o bryd, rwy’n argyhoeddedig bod angen sicrhau bod ymyraethau yn eu lle i wneud cynnydd.

Yn ystod y tymor hwn, bwriadaf ddefnyddio’r ymyraethau canlynol i wella sgiliau darllen bechgyn ym mlwyddyn 2:

· Darllen Dan Arweiniad 
· Dyfal Donc 
· Partneriaeth â Rhieni 

Mae’r ymyraethau hyn yn magu’r mwynhad, hyder a dealltwriaeth y plant wrth ddarllen yn y dosbarth ac yn y cartref. Gan sicrhau cynnydd wrth iddynt ddarllen amrywiaeth o destunau ac ymateb iddynt.

Yr ymyrraeth gyntaf sydd ar y CDY a hoffaf gyflwyno yw Darllen Dan Arweiniad, sef ymyrraeth dosbarth cyfan. Er ein bod yn targedu bechgyn, hoffwn cynnal yr ymyrraeth i bechgyn a merched, er mwyn sicrhau bod pawb â chyfleoedd i ddarllen. 
Gweithreda’r ymyrraeth  hon trwy ddefnyddio grwpiau darllen o allu tebyg o fewn y dosbarth, ac fel grŵp maent yn cymryd tro i ddarllen testun sydd yn eu diddorol, ond sydd yn addas i allu’r disgyblion. Nododd Estyn (2014) Nid oes digon o sesiynau darllen dan arweiniad neu ddigon o addysgu ffoneg yn rholaidd yn ysgolion. Gall hyn sicrhau diddordeb y plant ac ein bod yn ystyried lles y disgyblion gan eu bod yn teimlo’n hyderus ac yn gyfforddus wrth ddarllen.
Wrth ystyried llyfrau sydd yn ddiddorol i’r disgyblion, gallwn weithredu llais y disgybl, sef un o’r Hawliau Plant(2014)  [Dangos Erthygl 12]
Gallwn wneud hyn wrth ofyn, pa bethau hoffwch chi ddarllen yn ystod y sesiynau?
O ran cost am hyn, efallai bydd angen buddsoddi i lyfrau sydd yn addas ar gyfer diddordebau’r plant, ond yn addas ar gyfer y gweithgaredd hefyd.

Wrth i unigolion y grŵp darllen mewn tro gall yr athro dosbarth wedyn asesu’r disgyblion wrth wrando arnynt yn darllen ac yn gallu ystyried pa gwestiynau fydd yn addas i holi i’r plant. Gyda’r ymyrraeth hon, gall yr athrawes defnyddio Tacsonomeg Barret (Educational Taxonomies, 2014) er mwyn holi cwestiynau sydd yn galluogi disgyblion i ymateb i’r testun ar lefelau gwahanol, ond wrth ddefnyddio’r pum lefel mewn set o gwestiynau, mae’r ystod o gwestiynau y gellir eu gofyn yn cynyddu. Felly, mae lefel dealltwriaeth y disgyblion yn cynyddu’n gyfatebol.  Wrth wneud hyn, gall yr athro asesu’r plant i sicrhau eu bod yn gwneud cynnydd pob tro maent yn defnyddio’r strategaeth, ond hefyd sicrhau sgiliau gwrando a llafar wrth iddynt ateb i’r cwestiynau.
Mae’r ymyrraeth hon yn annog ein plant i fod yn ddarllenwyr brwd ac annibynnol ac yn sicrhau eu bod yn magu hyder wrth ddarllen gyda’r grwp, ond hefyd yn eu hannog  i ddysgu a defnyddio strategaethau darllen a deall yn effeithiol. Yn bennaf, mae’r ymyrraeth yn hyrwyddo sgiliau trafod ac yn ymestyn eu sgiliau meddwl wrth iddynt ddatblygu ymatebion i’r testun. (Davies, 2016) 
Gyda’r ymyrraeth hon, gall yr athro dosbarth neu’r cynorthwyydd cynnal y sesiynau o fewn gweithgareddau dosbarth.  Awgryma Estyn (2011)  yn ei arfer orau, dylai sesiynau darllen dan arweiniad cymryd 20 munud o sesiwn ac yn digwydd o leiaf ddwywaith yr wythnos i blant wneud cynnydd o ran eu safon darllen. 
Hoffwn ein bod yn gweld yr arfer yma ar waith yn ysgol sydd yn gweithredu’r ymyrraeth dosbarth yn dda. Felly, trefnaf ymweliad at Ysgol B, a nododd Estyn bod yr ysgol hon yn cyflwyno strategaethau datblygu darllen yn effeithiol iawn, a gallwn wedyn sicrhau ein bod cynnal yr ymyrraeth yn effeithiol.
O ran cost, mae angen athro cyflenwi am y diwrnod i’r athro dosbarth a’r cynorthwyydd fynd i arsylwi’r arfer dda, felly £200 am hyn. 

Dyfal Donc 
Mae’r  ymyrraeth hon yn galluogi darllenwyr sydd ag anhawster dysgu darllen i gyfleu cynnydd mewn eu gwaith darllen. Targeda’r ymyrraeth ar fechgyn ym mlwyddyn 2 yn gyntaf, er mwyn datblygu eu sgiliau darllen. Darpara’r ymyrraeth tua dwywaith yr wythnos mewn sesiynau un-i-un gydag arweinwyr am bymtheg munud. Yn ystod y sesiynau, mae’r elfen asesu yn hollbwysig. Mae’r arweinydd yn paratoi’r darllen gan ystyried lefel briodol y disgybl, ac maent yn drafod y llyfr am y tair munud gyntaf. Yn y sesiwn mae’r arweinydd yn ffocysu ar:
· adnabod geiriau a llythrennau(ffoneg), 
· brosesau deall iaith, 
· wella gwybodaeth y disgybl am sillafu ac atalnodi. 

Yn y sesiynau mae’r arweinwyr yn asesu cynnydd y disgybl wrth wneud hyn ac yn adrodd nôl i’r athro dosbarth ar ddiwedd eu sesiynau. Wrth i’r disgyblion mynychu sesiynau un-i-un am ddarllen, bwriada wella a chodi lles y plentyn o ran eu sgiliau darllen a chodi hyder y plentyn wrth ddarllen yn yr iaith Gymraeg. Gan mae’r sesiynau yn digwydd tu allan i’r dosbarth mae’n bwysig ein bod yn derbyn caniatâd wrth y rhieni cyn cynnal y sesiynau. Felly, ysgrifennaf lythyr ar y rhieni i sicrhau caniataid. [Dengys y llythyr]
Dywed Llywodraeth Cymru (2012, t. 1) ‘Dros gyfnod o saith mis, mae dysgwyr yn gwneud cynnydd cyfartalog yn eu hoedran darllen o tua 19 mis’.
Ystyriaf yr arweinydd orau i gynnal y sesiynau a derbyn yr hyfforddiant er mwyn helpu ein disgyblion, ac mae ein Harweinydd Dysgu Ychwanegol yn hoff iawn o’r syniad hyn i godi safonau darllen plant. Mae’n bwysig i ni fod ein plant yn hapus ac yn hyderus wrth fod yn yr ysgol ac yn mwynhau eu haddysg.
‘Mae hyfforddiant llythrennedd Dyfal Donc yn costio £350 i bob un sydd yn cael eu hyfforddi’ (Llywodraeth Cymru, 2012, t. 5). Felly wedi i’r arweinydd fynychu’r hyfforddiant, yn y cyfarfod yn dilyn, bydd cyfle i’r arweinwyr adrodd nôl yn syniadaeth tu ôl i’r sesiynau ac yn gallu cadarnhau costau arall megis, llyfrau newydd a.y.b. 



Rhieni Nawr, y drydedd rhan i’r CDY. Fel ffordd o ddatblygu sgiliau darllen bechgyn hoffwn gynnwys y rhieni,  gan mae ymglymiad rhieni yn hanfodol yn natblygiad addysgol plant. Wrth gynnwys y rhieni, hoffwn drefnu weithgareddau hybu sgiliau darllen gan hyrwyddo sgiliau llythrennedd rhieni er mwyn iddynt fagu hyder a chodi lles eu plant yn eu darllen.
Hoffwn wahodd rhieni i ymuno â ni yng nghlwb darllen. Dwli Darllen. Fel rhan o’r clwb, cefnogaf y rhieni i ddarllen gyda’u plant ac i dreulio amser yn dewis llyfrau addas er mwyn hybu darllen yn y cartref yn ogystal â’r ysgol. Gobeithiaf bydd y clwb yn ysgogi plant i ddarllen mwy adref, fel nododd Donaldson (2015, t. 48) mae creu cariad ar ddarllen ‘yn cyfoethogi bywydau ac yn cyfrannu at les yn awr ac yn y dyfodol.’ 
Hefyd dangosaf iddynt sut i gynorthwyo eu plant adref gyda’u darllen, megis holi cwestiynau. 
Yn atodol i hyn, hoffwn greu partneriaeth ysgol-cartref gyda’r rhieni er mwyn iddynt gael mynediad at ein llyfrgell ysgol i ddarllen gyda’u plant a benthyg llyfrau os maent eisiau darllen gyda’r plant adref. 
[bookmark: cysill]Fel rhan o’r ymyrraeth hyn, hoffwn fod aelod o staff yn mynychu’r sesiynau teuluol er mwyn annog a chefnogi’r rhieni gyda’r sgiliau newydd. Wedyn, gallwn fonitro cynnydd ein disgyblion a’u teuluoedd sydd yn mynychu’r sesiynau er mwyn gweld pa effaith caiff y sesiynau ar safonau darllen y disgyblion, ond hefyd pa effaith ceir ar hyder a lles y rhieni. Ar ôl 6 wythnos o dreialu Dwli Darllen, ystyriwn gynnydd sgiliau darllen plant wrth fynychu’r sesiynau yma gyda’u rhieni, a hefyd trafodwn gyda’r rhieni i gasglu eu barnau ynglŷn â darllen gyda’u plant adref. O ganlyniad i’r cynnydd, ystyriaf glwb sydd ar gael i rieni bob dosbarth er mwyn gweithredu dull datblygu darllen ysgol gyfan.

Diweddglo 

I orffen, cyfeiriaf at ein Cynllun Datblygu Ysgol. Dengys yr ymyraethau sydd yn eu lle i godi safonau darllen bechgyn ym mlwyddyn dau ar y Cynllun. Felly, yn ystod y tymor nesaf, cyflwynwn yr ymyraethau ar lawr y dosbarth er mwyn sicrhau bod sgiliau darllen yn datblygu gan ddefnyddio’r ymyraethau a soniais amdano. 
Wedi hyn, pe bai’r ymyraethau yn llwyddiannus, hoffwn wedyn symud ymlaen at weithredu’r ymyraethau o fewn ein dosbarthiadau ar draws yr ysgol er mwyn magu ymarfer ysgol gyfan yn ein hysgol ni. 

Dosbarthaf gopïau o’r cynllun datblygu ysgol i chi heddiw, rhag ofn eich bod eisiau darllen mwy am yr ymyraethau. 

Hoffwn ddiolch i chi am eich gwrandawiad, ac os oes unrhyw gwestiynau peidiwch ag oedi cysylltu â mi.

